# Κιμ Τζονγκ-ιλ

| Κιμ Τζονγκ-ιλ |
| --- |
|  |
| 2ος Ανώτατος Ηγέτης της Βόρειας Κορέας |
| **Περίοδος** 8 Οκτωβρίου 1997 – 17 Δεκεμβρίου 2011 |
| Πρωθυπουργός | Κιμ Τζονγκ-ουν Ρι Γιονγκ-Χο |
| Προκάτοχος | Κιμ Ίλ-σονγκ |
| Διάδοχος | Κιμ Γιονγκ Ουν |
| Αιώνιος Ανώτατος Ηγέτης |
| **Εν ενεργείαΑνέλαβε καθήκοντα** 17 Δεκεμβρίου 2011 |
| Προσωπικά στοιχεία |
| Γέννηση | 16 Φεβρουαρίου 1941 (1941-02-16), Σοβιετική Ένωση |
| Θάνατος | 17 Δεκεμβρίου 2011 (70 ετών) Πιονγιάνγκ, Βόρεια Κορέα |
| Πολιτικό κόμμα | Εργατικό Κόμμα Κορέας |
| Σύντροφος | Song Hye-rim (1968–2002) Ko Yong-hui (1977–2004) Kim Ok (2004–2011) |
| Σπουδές | * Πανεπιστήμιο Κιμ Ίλ-σονγκ
* Στρατιωτικό Πανεπιστήμιο Κιμ Ίλ-σονγκ
 |
| Επάγγελμα | Πολιτικός, Στρατιωτικός |
| Θρήσκευμα | Αθεϊσμός |
| Υπογραφή |  |
| Στρατιωτική υπηρεσία |
| Πίστη |  Βόρεια Κορέα |
| Βαθμός | Ανώτατος Διοικητής |
|  Σχετικά πολυμέσα |
|

Ο **Κιμ Τζονγκ-ιλ** ή ο **Κιμ Γιονγκ Ιλ** (γνωστός στην ΕΣΣΔ ως **Γιούρι Ιρσένοβιτς Κιμ**, 16 Φεβρουαρίου 1941 – 17 Δεκεμβρίου 2011) ήταν ο ηγέτης της Βόρειας Κορέας. Διαδέχτηκε τον πατέρα του, Κιμ Ίλ-σονγκ, μετά τον θάνατό του, τον Ιούλιο του 1994.

Ήταν Πρόεδρος της Επιτροπής Εθνικής Άμυνας και Γ.Γ. του Κόμματος των Εργατών της Κορέας.

## Πρώτα χρόνια

Γεννήθηκε ως *Γιούρι Κιμ* σε ένα μικρό χωριό στο Βιάτσκογιε, ένα στρατόπεδο κοντά στο Χαμπάροφσκ της ΕΣΣΔ. Η επίσημη βιογραφία του αναφέρει ότι γεννήθηκε στο όρος Παεκτού στη Βόρεια Κορέα, στις 16 Φεβρουαρίου 1942. Υπάρχουν φήμες ότι ήταν λίγο μεγαλύτερος. Νοτιοκορεατικές πηγές αναφέρουν ως ημερομηνία γέννησής του την 15 Φεβρουαρίου 1941. Ο νεότερος αδελφός του πνίγηκε το 1947 στη βόρεια Κορέα, λίγο μετά την επιστροφή της οικογένειας από την ΕΣΣΔ.

## Ηγέτης

Έγινε Πρόεδρος μετά τον θάνατο του πατέρα του το 1994 και Ύπατος Αρχηγός του Κράτους το 1998 (σε ένδειξη σεβασμού προς τον Κιμ Ιλ-σονγκ καταργήθηκε το αξίωμα του Προέδρου). Ο μεγαλύτερος γιος του συνελήφθη στην Ιαπωνία.

### Κρίση με πυρηνικά

Ο Κιμ Τζονγκ-ιλ προσπάθησε να βελτιώσει τις σχέσεις της χώρας του με τη Ν. Κορέα. Τον Ιούνιο του 2000 συναντήθηκε με το Νοτιοκορεάτη πρόεδρο Κιμ Ντε-τζουνγκ. Ήταν η πρώτη συνάντηση μεταξύ των ηγετών των 2 χωρών στην ιστορία. Οι συνομιλίες υπό την αιγίδα πολλών χωρών απέτυχαν και οι σχέσεις της χώρας με τις ΗΠΑ επιδεινώθηκαν. Ο πρόεδρος Τζορτζ Μπους συμπεριέλαβε τη Βόρεια Κορέα στον Άξονα του Κακού και, τον Φεβρουάριο του 2005, η χώρα ανακοίνωσε επίσημα ότι κατέχει πυρηνικά όπλα.

### Πιθανή απόπειρα δολοφονίας

Στις 22 Απριλίου 2004 έγινε μεγάλη έκρηξη στον σιδηροδρομικό σταθμό στη Ριόνγκτσον. Λίγες ώρες πριν είχε περάσει το τρένο του Κιμ Τζονγκ-ιλ κατά την επιστροφή του από την Κίνα. Αρχικά ανακοινώθηκε ότι η έκρηξη οφειλόταν σε ατύχημα, ενώ πηγές στη Βόρεια Κορέα μίλησαν για αποτυχημένη δολοφονική απόπειρα κατά του ηγέτη. Από την καταστροφή σκοτώθηκαν σχεδόν 3.000 άνθρωποι.

### Βουλευτικές εκλογές 2009

Στις βουλευτικές εκλογές που διεξήχθησαν στις 8 Μαρτίου 2009 ο Κιμ επανεξελέγη ομόφωνα βουλευτής με 100% υπέρ του. Ο Κιμ Τζονγκ-ιλ έκανε την πρώτη δημόσια εμφάνισή του έπειτα από μήνες, στο κοινοβούλιο της χώρας του. Το Κοινοβούλιο έχρισε στις 9 Απριλίου για τρίτη φορά ηγέτη της χώρας τον 67χρονο Κιμ.

## Προσωπική ζωή

Ήταν παντρεμένος με την Κιμ Γιονγκ-σουκ (*Kim Young-suk*) και έχει μία κόρη, την Κιμ Σολ-σονγκ (*Kim Sul-song*) (γεννήθηκε το 1974).

Είχε και ένα γιο από άλλη γυναίκα, τον Κιμ Τζονγκ-ναμ (*Kim Jong-nam*), γεννημένο το 1971. Με την Κο Γιονγκ-χούι (*Ko Young-hee*) απέκτησε έναν ακόμα γιο, τον Κιμ Τζονγκ-τσολ (*Kim Jong-chul*), στις 25 Σεπτεμβρίου 1981. Ο τρίτος (και πιο αγαπημένος) γιος του, Κιμ Τζονγκ-ουν, που ήταν το 2009 όχι πάνω από 24 ετών, ανακοινώθηκε στις 15 Ιανουαρίου 2009 από μέσα μαζικής ενημέρωσης στη χώρα ότι επιλέχθηκε ως διάδοχος του ηγέτη από τον ίδιο. Τα δυτικά ΜΜΕ μετέδωσαν το 2004 ότι η Κο Γιονγκ-χούι απεβίωσε εκείνη τη χρονιά σε ηλικία 51 ετών.

## Θάνατος

Τον Σεπτέμβριο του 2008 αξιωματούχος δυτικής υπηρεσίας πληροφοριών μετέδωσε ότι ο Βορειοκορεάτης ηγέτης είχε υποστεί εγκεφαλικό επεισόδιο και το γεγονός κρατήθηκε μυστικό από τις αρχές. Τις φήμες για την υγεία του διεύρυνε και το γεγονός ότι δεν παρέστη στους εορτασμούς για την επέτειο της ανεξαρτησίας της χώρας του. Σύμφωνα με ανακοίνωση της κρατικής τηλεόρασης της Β. Κορέας που αναμεταδόθηκε από ΜΜΕ σε όλον τον κόσμο, πέθανε το Σάββατο 17 Δεκεμβρίου 2011 σε ηλικία 70 ετών από καρδιακή προσβολή. Τον διαδέχτηκε ο τρίτος γιος του, ο Κιμ Γιονγκ Ουν.

## Διακρίσεις

| Σύνοψη βαθμών |
| --- |
| Κορεατικός Βαθμός | Ελληνικό αντίστοιχο  | Ημερομηνία |
| Marshal of the Korean People's Army  | Στρατάρχης του Κορεατικού Λαϊκού Στρατού | 24 Δεκεμβρίου 1991 |
| Marshal of the Democratic People’s Republic of Korea  | Στρατάρχης της Λαϊκής Κορεατικής Δημοκρατίας | 20 Απριλίου 1992 |
| Grand Marshal of the Democratic People’s Republic of Korea  | Αρχιστρατάρχης της Λαϊκής Κορεατικής Δημοκρατίας | 14 Φεβρουαρίου 2012 |

## Δείτε επίσης

* Κατάλογος τίτλων του Κιμ Γιονγκ-Ιλ
* Κιμ Γιονγκ Ιλ: «Για την ορθή κατανόηση του Κιμιλσονγκισμού» (Για την ελάχιστη σχέση μαρξισμού-λενινισμού και κιμιλσονγκισμού) (02/10/1976)
* Κιμ Γιονγκ Ιλ: H φιλοσοφία Τσιουτσέ είναι μια πρωτότυπη επαναστατική φιλοσοφία (Για τη διαφορά της κυρίαρχης φιλοσοφίας στη Β. Κορέα (Juche) από τον διαλεκτικό υλισμό) (26/07/1996)

## Παραπομπές